B4-0514, 0533 και 0545/98

Ψήφισμα σχετικά με τα δικαιώματα του ανθρώπου στη Νοτιοανατολική Ασία

Το Ευρωπαϊκό Κοινοβούλιο,

A. έχοντας υπόψη ότι οι κοινωνικές αναταραχές στην Ινδονησία έχουν ενταθεί σταθερά, μετά από το νέο διορισμό το Μάρτιο 1998 του Προέδρου Σουχάρτο για έβδομη θητεία, και ως αποτέλεσμα της ανεργίας και των έντονων αυξήσεων των τιμών του καταναλωτή, μετά από την οικονομική κρίση που έπληξε την περιοχή,

Β. έχοντας υπόψη ότι οι συνεχιζόμενες πολιτικές διαμαρτυρίες είναι επικεντρωμένες στις πανεπιστημιουπόλεις, αλλά εξαπλώνονται σε άλλα στρώματα της κοινωνίας,

Γ. έχοντας υπόψη ότι πολλοί άνθρωποι έχουν σκοτωθεί, συμπεριλαμβανομένων 6 φοιτητών που βρήκαν το θάνατο στις 12 Μαΐου 1998, ενώ εκατοντάδες έχουν τραυματιστεί σε συγκρούσεις μεταξύ των δυνάμεων ασφαλείας και των διαδηλωτών,

Δ. έχοντας υπόψη τις καταγγελίες βασανιστηρίων, συλλήψεων και εξαφανίσεων ακτιβιστών που διαδήλωσαν κατά του Προέδρου Σουχάρτο,

Ε. έχοντας υπόψη ότι η κινεζική μειονότητα της χώρας αποτέλεσε ιδιαίτερο στόχο,

ΣΤ. εκτιμώντας ότι η πρόσφατη οικονομική κρίση στην Ασία δυσχεραίνει ακόμη περισσότερο τη θέση εκατοντάδων χιλιάδων προσφύγων και εκτοπισμένων στη Νοτιοανατολική Ασία,

Ζ. επισημαίνοντας επίσης την απόφαση των αρχών της Μαλαισίας να επαναπατρίσουν δεκάδες χιλιάδες ξένους εργαζόμενους, κατά βάση Ινδονησίους, σε αντίδραση στην οικονομική κρίση,

Η. λαμβάνοντας υπόψη ότι μετανάστες καταγόμενοι από την επαρχία Atjeh της Ινδονησίας αντιστάθηκαν στην απέλασή τους, αναφέροντας ότι είναι πολιτικοί πρόσφυγες από την εκεί αποσχιστική εξέγερση και ότι, σε περίπτωση επιστροφής τους, θα υποστούν διώξεις,

Θ. ανησυχώντας για τις επιβεβαιωμένες ειδήσεις ότι περίπου 500 από τους απελαθέντες καταγόμενους από το Aceh κρατούνται αυτή τη στιγμή υπό συνθήκες απομόνωσης στη στρατιωτική φυλακή Tan Tancung στο Atjeh,

Ι. ανησυχώντας έντονα για τους θανάτους οκτώ Ινδονησίων και ενός αστυνομικού κατά τη διάρκεια ταραχών σε κέντρο κράτησης παράνομων μεταναστών από άτομα που αντιτίθενται στην πολιτική των απελάσεων,

ΙΑ. λαμβάνοντας υπόψη ότι, στις 31 Μαρτίου 1998, 14 Ινδονήσιοι ζήτησαν πολιτικό άσυλο στα γραφεία της Ύπατης Αρμοστείας των Ηνωμένων Εθνών για τους Πρόσφυγες (UNHCR), και ότι στις 10 Απριλίου άλλοι οκτώ κατέφυγαν στην Πρεσβεία των ΗΠΑ,

ΙΒ. ανησυχώντας για το γεγονός ότι 27 πρόσφυγες από την επαρχία του Atjeh, οι οποίοι είχαν ζητήσει άσυλο στις πρεσβείες της Γαλλίας, της Ελβετίας και του Μπρουνέι, παραδόθηκαν στην αστυνομία της Μαλαισίας,

ΙΓ. λαμβάνοντας υπόψη ότι η UNHCR έχει επικρίνει την τακτική της Μαλαισίας να αντιμετωπίζει όλους τους παράνομους μετανάστες ως οικονομικούς μετανάστες χωρίς καμιά εξέταση ατομικών περιπτώσεων,

ΙΔ. λαμβάνοντας υπόψη με ανησυχία την επιβολή από το Εφετείο, την 1η Απριλίου 1998, δύο ταυτόχρονων ποινών φυλάκισης 18 μηνών εναντίον του βουλευτή της αντιπολίτευσης Lim Guan Eng, ποινή εναντίον της οποίας ο βουλευτής άσκησε προσφυγή στο Ομοσπονδιακό Δικαστήριο,

ΙΕ. λαμβάνοντας υπόψη ότι, εφόσον η ποινή καταστεί δεσμευτική, ο κ. Lim Guan Eng θα απωλέσει την έδρα του στο Κοινοβούλιο,

ΙΣΤ. λαμβάνοντας υπόψη ότι η ποινή συνδέεται με προφορικές και γραπτές δηλώσεις του Lim Guan Eng οι οποίες αντανακλούσαν τον αναβρασμό της κοινής γνώμης σε σχέση με τον χειρισμό μιας υπόθεσης βιασμού[semigr ] λαμβάνοντας υπόψη ότι ο Lim Guan Eng εδιώχθη επιλεκτικά, ενώ άλλοι που επέκριναν τον χειρισμό της υπόθεσης, μεταξύ των οποίων η Marina Mahathir, κόρη του Πρωθυπουργού, δεν εδιώχθησαν,

Το Ευρωπαϊκό Κοινοβούλιο,

1. υπενθυμίζει τη σταθερή προσήλωσή του στη δημοκρατία, τα ανθρώπινα δικαιώματα και το κράτος δικαίου[semigr ]

2. επαναλαμβάνει την άποψη ότι δεν είναι δυνατό να επιτευχθούν βιώσιμες εμπορικές ανταλλαγές, επενδύσεις και οικονομική ανάπτυξη, χωρίς ανάπτυξη της δημοκρατίας, του κράτους δικαίου, της κοινωνίας των πολιτών και σεβασμό των ανθρώπινων δικαιωμάτων[semigr ]

3. δέχεται με ικανοποίηση τη διεθνή συμμετοχή στην αντιμετώπιση της οικονομικής κρίσης, η οποία προωθεί μεταρρυθμίσεις πολιτικών και οικονομικών θεσμών και μετριάζει τις κοινωνικές επιπτώσεις της κρίσης[semigr ]

4. καλεί την Επιτροπή και το Συμβούλιο να εντείνουν τις προσπάθειές τους ώστε να βοηθήσουν στην ελάφρυνση των κοινωνικών επιπτώσεων της κρίσης[semigr ]

Ινδονησία

5. είναι πεπεισμένο ότι πρέπει να συμβαδίζουν η πολιτική και οικονομική μεταρρύθμιση, εάν θέλει η Ινδονησία να ανακτήσει την εμπιστοσύνη του λαού της και των οικονομικών παραγόντων[semigr ]

6. καταδικάζει κάθε προσφυγή στη βία και καλεί τις Ινδονησιακές αρχές να καταδείξουν τη μέγιστη δυνατή αυτοσυγκράτηση κατά την αντιμετώπιση των διαδηλωτών και να προστατεύσουν την κινεζική μειονότητα από περαιτέρω κατατρεγμό[semigr ]

7. καλεί την Κυβέρνηση της Ινδονησίας να απελευθερώσει τα άτομα που έχουν συλληφθεί για ειρηνική πολιτική διαμαρτυρία, και να μεταρρυθμίσει τους νόμους και τα διατάγματα που απαγορεύουν επί του παρόντος τέτοιες διαμαρτυρίες[semigr ]

8. καλεί την Κυβέρνηση της Ινδονησίας να διερευνήσει πάραυτα όλους τους θανάτους και τις καταγγελίες εξαφανίσεων και βασανιστηρίων και να προβεί στη δίωξη των υπευθύνων[semigr ]

Μαλαισία

9. καλεί τις αρχές της Μαλαισίας να αποδεχθούν την προσφορά της UNHCRνα διενεργήσει εκείνη ατομικό έλεγχο όσων ζητούν πολιτικό άσυλο έτσι ώστε να μην παραβιαστεί η αρχή της μη ανεξέταστης απέλασης[semigr ]

10. ζητεί να υπάρξει πλήρης διερεύνηση των θανάτων Ινδονησίων μεταναστών σε κέντρα κράτησης[semigr ]

11. καταδικάζει έντονα την παράδοση των προσφύγων από το Aceh, που είχαν ζητήσει άσυλο, στις μαλαισιανές αρχές[semigr ]

12. πιστεύει ότι ο Lim Guan Eng καταδικάστηκε σε φυλάκιση διότι εκπλήρωσε το συνταγματικό του καθήκον ως βουλευτού να ασκήσει έλεγχο της λειτουργίας της κυβέρνησης και της δικαστικής αρχής και να υψώσει τη φωνή του σε περιπτώσεις παραβίασης των δικαιωμάτων του ανθρώπου και των δικαιωμάτων των γυναικών[semigr ]

13. ελπίζει ότι οι αρχές της Μαλαισίας, και ιδιαίτερα το Ομοσπονδιακό Δικαστήριο, δεν θα επικυρώσουν την ποινή που επέβαλε το Εφετείο για δηλώσεις οι οποίες, όταν διατυπώθηκαν με παρόμοιους όρους από άλλους, δεν θεωρήθηκαν αδίκημα[semigr ]

14. ζητεί επιμόνως από τις αρχές της Μαλαισίας να επανεξετάσουν τις νομοθετικές διατάξεις που επιτρέπουν τη φυλάκιση βουλευτών για την εκπλήρωση των καθηκόντων τους[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις Κυβερνήσεις και τα Κοινοβούλια της Ινδονησίας και της Μαλαισίας.